
DĖL PIRKIMO DOKUMENTŲ PAAIŠKINIMO TIEKĖJO PRAŠYMU

VšĮ CPO LT viešojo pirkimo komisija (toliau – Komisija) atlieka viešąjį pirkimą „Hidrometeorologinės paskirties matavimo priemonių patikrai bei kalibravimui skirtos įrangos ir etaloninių priemonių įsigijimas“, pirkimo ID 4333125, vykdomą skelbiamos apklausos būdu (toliau – Pirkimas). CPO LT pirkimą atlieka perkančiajai organizacijai – Lietuvos hidrometeorologijos tarnyba prie Aplinkos ministerijos.
2025-09-10 Centrinės viešųjų pirkimų informacinės sistemos priemonėmis buvo gautas tiekėjo paklausimas dėl Pirkimo dokumentų paaiškinimo.
Vadovaujantis Viešųjų pirkimų tarnybos direktoriaus 2017-06-28 įsakymu Nr. 1S-97 patvirtinto Mažos vertės pirkimų tvarkos aprašo 24.3.6 ir 24.6.7 p. bei Pirkimo sąlygų Bendrosios dalies 7.1 ir 7.2 p., teikiame atsakymą į tiekėjo paklausimą:
	Nr.
	Tiekėjo klausimai (pateikiami netaisyti ir nuasmeninti paklausimų tekstai)
	Perkančiosios organizacijos atsakymai

	1.
	Prie visų perkamų prietaisų eksploatavimo sąlygų reikalavimų nurodytos slėgio ribos 860...1060 hPa arba platesnės. Akcentuojame, kad nė vienas perkamas prietaisas nėra skirtas tiesioginiams slėgio matavimams, ir manytina, kad 860…1060 hPa įrangos eksploatavimo sąlygų reikalavimas reiškia leidžiamą aplinkos atmosferos slėgio diapazoną, kuriame prietaisai turi veikti patikimai. Tačiau nė vienas iš perkamų prietaisų gamintojų tokios informacijos gaminių aprašymuose, instrukcijose nenurodo, todėl Tiekėjas negali pateikti nuorodų į gamintojo interneto svetainę arba techninės specifikacijos dokumentų kopijas, nurodant dokumento puslapį ar konkrečią vietą dokumente, kurioje pateikiama informacija apie siūlomos prekės atitikimą šiam reikalavimui. Prašome patvirtinti, kad Tiekėjo laisvos formos deklaracija patvirtinanti šio reikalavimo atitikimą bus priimtina Perkančiajai organizacijai.
	Laba diena,
Dėkojame, kad domitės vykdomu pirkimu.
Atsakydami į pateiktą klausimą, patvirtiname, kad Tiekėjo laisvos formos deklaracija, patvirtinanti Techninės specifikacijos 2.1 p. Precizinis etaloninis termometras, 2.2 p. Etaloninis santykinės drėgmės ir temperatūros jutiklis, 2.3 p. Drėgmės generatorius ir 2.4 p. Automatinis kritulmačių kalibratorius nurodytas eksploatavimo sąlygų ribas 860...1060 hPa, yra priimtina.

	2.
	Prašome paaiškinti reikalavimą dėl Etaloninio santykinės drėgmės ir temperatūros jutiklio konstrukcijos: „garams atspari konstrukcija, apsauga nuo kondensato naudojant šildymą; stabilumo užtikrinimas naudojant jutiklio išsivalymo funkciją“. Ar jutiklio šildymo ir išsivalymo funkcija turi būti jau nustatyta gamykliškai pačiame jutiklyje, ar šias funkcijas Perkančioji organizacija turi galėti įjungti/išjungti iš indikatoriaus prietaiso naudojant Modbus protokolą arba aptarnavimo/konfigūravimo kabelį, kuris nenurodytas pirkime. Prašome patikslinti, kuris būdas turi būti siūlomas
	Atsakant į paklausimo dalį dėl Techninėje specifikacijoje 2.2 p. Etaloninis santykinės drėgmės ir temperatūros jutiklis nurodyto konstrukcijos reikalavimo: „garams atspari konstrukcija, apsauga nuo kondensato naudojant šildymą; stabilumo užtikrinimas naudojant jutiklio išsivalymo funkciją“, paaiškiname, kad, užtikrinant Techninėje specifikacijoje nurodytus reikalavimus, jutiklio šildymo ir išsivalymo funkcija gali būti valdoma įjungiant/išjungiant iš indikatoriaus, pagal gamintojo siūlomą vieną iš būdų - naudojant prietaiso aptarnavimo/konfigūravimo kabelį.



Pasiūlymų pateikimo terminas nukeliamas iš 2025-09-12 9.00 val. į 2025-09-19 9.00 val.

